
PRISHTINË — PRISTINA 


pë 


Kopertinën e punoi 


Rexhep Ferri 


SHIGJETARËT TOSKANË 


Veshur në armaça të gjallë shigjetarët 

në sheshin e qytetit toskan, 

pa tambure fitimtare, 

provojnë të qëllojnë në qendër 

me shigjetë mesjetare. Djelmoshat 

me forcë ngrehin shigjetën 

dhe armën e dashur anash lëshojnë. 

Shpejt përsërisin shortin. 

Isha me ty, dashuri, goditje 

e qëlluar, në largimin e 

dritës së mesditës, shqetësim 

i pritjes për robër lufte 

të moçme, që thotë se njeriu s'vdes, 

është ushtar i dashurisë dhe i fitoreve 
të përhershme 


Ujërat dhe toka, 1930 





DHE MBRËMJA ËSHTË KËTU 
Secili rri vetëm në zemërn e tokës, 

i shpuar me rrezen e djellit: 

dhe mbrëmja është këtu. 

ERË NË TINDARI 


Tindari, të njoh të butë 

në rreth kodrash të gjera i varur përmbi ujërat 
e ujdhesave të ëmbla të hyut, 

sot më sulmon 

dhe priresh mbi zemër. 


Ngjitem kreshtave të humnerave ajrore, 
mendueshëm në erën e pishave 

e grupi i shokëve këmbëlehtë që më përcjell, 
në ajër të shpatit largohet, 

valë tingujsh e dashurie, 

e ti më merr, 

prej atij që unë me mundim u ndava, 

më rrëmben në frikë hijesh dhe heshtjesh 
dikur strehë ëmbëlsish bukur të shpeshta 
dhe vdekje shpirti. 


Toka t'është e panjohur 
ku unë përditë humbas 
e rrokje të fshehta ushqej: 

tjetër dritë t'i shkoq fletët përmbi dritare 
në petkun e natës, 

e në prehër të pushon hareja 

që s'është imja. 


I ashpër është mërgimi, 

kërkesa e harmonisë që kam ndryrë në ty 
shndërrohet sot n'rrebe 

të një vdekjeje të përkohshme: 

e mbulojë e dëshpërimit është çdo dashuri, 
hap i heshtur në errësirë 

ku ma caktove vendin 

për të thyer një bukë të thartë. 


Kthe i qetë, Tindari, 

një mik i njerëzishëm më zgjon 

duke më ftuar që të sodis qiellin nga një shkëmb 
dhe unë i shtrihem si frikacak atij që s'di 

se ç'erë deshi të më kapërbijë. 

DITA PO SOSET 


Po më gjen të gjorë, hy, 
në dritën tënde, 
i zhveshur prej çdo drite. 


Ty po të frikësohem, 

rrugë e humbur dashurie, 

as s'po më shpëton 

e as s'po më këndohet prej frike 

dhe kështu po i shkatërroj dëshirat e mia. 


Të kam dashur, 

dita po soset 

e unë po i mbledh hijet e qiejve: 
çfarë pikëllimi zemra ime 

prej mishil 

ET e ET NIE E 


HAPËSIRA 


Rrezja e njëjtë po më mbyll 

në midis të errësirës, 

dhe kot përpiqem të ik.. 

Këtu ndonjëherë këndon fëmija, 

jo imi, hapësira është e ngushtë 
dhe u buzëqesh engjujve të vdekur. 


Po më shkallmon. Dhe dashuria në tokë 
është e mirë, edhepse në të oshëtijnë 
humnerat e ujërave, të yjeve dhe të dritës, 
edhepse pret, parajsën e rrënuar, 

të zotit të vet, të shpirtit dhe të gurit. 


ili 


DIMRI I LASHTË 


Mali i duarve tua të ndritura 
në gjysmëterrin e flakës: 
Kam pasur shije lisi, trëndafili 
dhe vdekjeje. Dimër i lashtë. 


Zogjtë kërkuan mel 

dhe u bënë si dëbora: 

ashtu dhe fjalët. 

Pakëz diell, aureolë engjëllore, 
mjegulla, drunj — 

u krijuan prej ajrit mëngjesor. 

TRUNGU 


Një hije prej teje po ndahet, 
ndoshta është hija ime e vdekjes, 
që luhatet duke lëvizur. ë 

Po e çan ujin e freskët ngjyrë blu 
bregut Anapit ku sonte po kthehem, 
ndërsa hëna më ka nxitur 

e pasur me barëra e krahë. 


Nuk jetoj vetëm prej hijes. 

Toka, dielli dhe uji i freskët 

ka gjallëruar çdo degë tënden. 

Unë po përthyhem e thahem 

dhe në fytyrën time po përkëdhel lëvoren tënde. 

Oboe e fundosur, 1932 


TOKËS SIME 


Dielli po depërton madhërisht në ëndërr 
e drunjtë ulurisin. 

Ti po lundron 

në agimin bredhëritës: 

Stinët e vitit të bregdetit 

qetësisht pasurojnë bregdetin e ardhshëm. 


Këtu unë po zgjohem i rraskapitur, 

duke menduar për tokën tjetër 

dhe për ndryshimin e mëshirës së këngës, 
që u bulon njerëzve 

dashuri dhe vdekje. 


Dhëmbjet e mia kanë marrë blerim të ri, 
e duart i kam prej ajri 

për degët tua, 

për gra të mbyllura nga pikëllimi 

dhe ato kurrë s'i mplakë koha 

që mua po më nxin. 


Ty të përqafoj se në zemër 
ke freskinë e kishave: 

aty dëgjohen 

hapat e engjujve të zbathur. 

VAJII FRANÇESKANIT 
PREJ IKONE 


Në varfëri të madhe rroj 
zot 'im: 
shkretëtira ime e blertël 


Qetësinë e natës po e then 
oshëtima e insekteve: 


Gjalma po ma zgjidh 
tunikën e kalbur prej fundi: 


Po gërvish mishin 
e gërryer nga krimbat: 
dashuri, skeleti im. 


Fshehur thellë një kufomë 
po përtyp tokën e lagur me shurrë, 


pendohem 

që të dhurova gjakun tim, 
hy, strehimi im: 

mëshirël 

VJESHTË 


Vjeshtë e butë, 

prirem kah ujërat tua që të pi qiellin, 
ikjen e qetë të humnerave dhe të drunjve. 
Mundimi i ashpër i lindjes 

më bashkon me ty: 


ti më copton dhe përsëri më shëron: 
SJE € gjorë dhe e humbur — 
toka e pranon. 

NETËT 


Prej barkut tënd 
lartësohem i harruar 
dhe qaj. 


Engjujt memecë ecin, 

bashkë me mua: çdo gjë është e vdekur: 
çdo gjë thehet për guri, 

edhe qetësia e qiejve të varrosur. 


Njeriu yt i parë 
s'e di, por vuan. 

ATJE KU TË VDEKURIT 
SYÇELUR PUSHOJNË 


Do të shkojmë kah shtëpitë e qeta, 
atje ku të vdekurit syçelur pushojnë 
dhe fëmijët tashmë të rritur — 

gëzimi i pikëllon. 

Majat rrahin qelqet e qeta 

midis virgin të më 


Edhe ne do të esi zërin e të vdekurve, 
edhe pse një herë qemë të gjallë . 
apo zemër pyjesh dhe malesh 
që na shpuri deri te lumenjtë — 
na mjaftonin ëndrrat. 

OBOE E FUNDOSUR 


O vuajtje koprrace, e vonuar është 
dhurata jote në këtë çastin tim 
kur po gjakoj të liruarit. 


Oboe e ngrirë, përsëri lexon 
gëzimin e gjetheve të amshuara, 
jo të mia, dhe harron: 


në mua po lëshohet errësira: 
uji po rrjedh 
në duart e mia prej bari. 


Krahët po luhaten në kupën e qiellit 
të turbullt, 


të paqëndrueshëm: zemra po shpërngulet 


dhe unë jam drizor, 


ndërsa ditët gëmadhë. 

PA KUJTIM NË VDEKJE 


Pranvera gjallëron drunjtë dhe lumenitë: 
zërin e thellë nuk e dëgjoj, 
i humbur në ty, dashuri. 


Pa kujtim në vdekje, 

të bashkuar plotësisht, 
shkrepëtima e ditës së mbramë 
ne të rinjve në zgjon. 


Askush nuk po ndien 

klithmën tonë të qetë të gjakut. 
E shndërruar në gemb 

lulëzon në kraharorin tënd 
dora ime. 


Prej bimëve, prej ujërave dhe gurëve 
lindin gjallesat — 
në frymën e ndritur. 

DITA IME E DURESËS 


Ditën time të duresës 

po ta dhuroj ty, hy, 
sëmundjen e pashërueshme, 
gjunjtë e thyer nga mërzia. 


Po mbetem shkretë, po mbetem: 
po bërtas nga pranvera, 

është pyll i pashkelur 

i lindur në sytë e mi prej toke. 


al 


DREMISIN MALET 


O bark i shterur nga dashuria, nga të lindurit, 
po rënkoj pranë teje 
shumë vjet, pa pasur vend. 


Dremisin malet 

nga blerimi i kthellët, nga era, 
fushat, ku squfuri 

ishte verë e miteve, 

e palëvizshme. 


S'ke hyrë për të gjetur ndejën në mua, 
parandjenjë e vuajtjes së përhershme: 
Toka po vdiste në ujëra 

e duart e lashta nëpër lumenj 
mblidhnin papiruse. 


Nuk di të të urrej: 
e tillë është zemra ime. 

MA JEP DITËN TIME 


Ma jep ditën time 

që ende të kërkoj 

fytyrën nga vitet ëndërrimtare 
që llokajën ta bëj të ie 
e ta vajtoj dashurinë. 


Po shkel nëpër zemrën tënde — 
ky është takim yjesh 

në arkipelagë të pagjumshëm, 
netve, e unë fosil 

i dalë nga vala e lodhur. 


Shtigje të ngushta malesh — 
aty jemi të ngujuar . 
mes shkëmbinjsh e barërash. 

DHEMBJA PO MË SHTOHET 


Një rrënjë po thahet 
nga trungu i kalbur: 


Dhembja e jetës 
po më shtohet, 
e mishi po vuan. 

EUKALIPTI 


S'është kjo butësi që të pjek 

e të bën ishull të mundimshëm 
për cdo ditë 

kohë që përtërin 

në frymë të ashpër rrëshirash. 


Në mua po luhatet një pemë 

nga bregu ëndërrimtar, 

ajër i shpeshtë 

kurora të lidhura drunjsh po avullohen. 


Po më pikëllon, blerim i dhembshëm 
i fëmijërisë së lumtur, 

që përfille gëzimin 

e sëmurë nga dashuria e fshehur 
dhe ujit ia rrëfeve. 


Ishulli mëngjesor: 

po përtrihet në gjysmëterr 
dhelpëra e artë 
e mbytur pranë burimiti 

FASHË MË E VOGËL 


Mos më lër, Hy të ndjej 

kah më zhveshin vitet e qeta të fundosura, 
le të shndërrohet ra, të në lëvizje të hapët: 
fasha më e vogël 

e jetës po më afrohet. 


Shndërromë në erë që lundron me fat, 
në farë elbi ose në zhgjebe 

që të shpreh ekzistencën time. 

Që të dua më lehtë, 

në bar të shkurtuar nga drita, 

në varrë që gërryen mishin. 


Jeta po më brengos: 
Çdokush zbathet e tundet 
duke kërkuar. 


Ende po më lë: jam vetëm 

në hije që mbrëmjeve shtrihet, 
gryka s'po hapet 

për derdhjen e qetë të gjakut. 

 Erato dhe Apollioni, 1936 


SHPESH NJË BREG 


Shpesh një breg 

shkëlqen nga yjet madhështore, 
përmbi kokën time lëkundet 
zgjoi squfuror. 


“Kohë e blertëve dhe “javë 


në fytin tim 


. ende është 1 i freskët nga zukama. 


Ajër idashur: qetësia aieNors 


flet për vdekjen 


e atdheut të humbur. 

KËNGA E APOLLIONIT 


O natë e kësaj toke, nganjëherë 
më pëlqen 
të qëndroj pranë zjarrit tënd të 
vogël, 
dhe zbrita në mesin e të vdekurve. 
Dhe pashë njerinë 
të mbështetur në kraharorin e gruas 
së dashur 
duke dëgjuar lindjen e jetës dhe 
ndryshimin kur i kushtohet tokës 
me duar të bashkuara, 
me mendje dhe sy të ndezur. 
Dashurova. Duart e qenies së natës 
qenë të nerira: 
frikën e madhërishme e përqafuan në 
folenë e madhe, 
aty ku mëngjeseve pata dëgjuar 
krahët e pëllumbave. 
Pastaj qielli grumbulloi gjethet 
mbi trupin e shtanguar: 
Ujërat e zeza u rritën në dete. 
Dashuria ime, këtu unë ankohem 
pa vdekje, i vetmuar. 

ISHULLI I ODISEUT 


I palëkundshëm është zëri i lashtë. 
Po dëgjoj oshëtimën e kalueshme, 
harresë në mesnatë 

në ujin plot me yje. 


Nga zjarri qiellor 

lind ishulli i Odiseut. 

Lumenjtë e ngadalshëm bartin pemë e qiej 
pranë oshëtimës së brigjeve të hënës. 


E dashur, bletët na sjellin ar: 
kohën e ndryshimeve, fshehtësisht. ' 

KRIPORJA NË DIMËR 


Butësi, kurrë nuk fle në mua, 

dhe një ditë më bëhesh dritë e qartë 

ku lëvizin gjërat 

në kufij të saktë: 

në zjarr tingëllojnë pemët në qiell. 

dhe krijesat njerëzore qeshin prej gëzimit. 

Kripore: e ngrirë. Ishte atëherë 

një shenjë e qartë 

ujë i ndryshueshëm 

në formë të paprishur: 

në ligjin e saj të gjendesh në 
harmoni. 


Qe, po pikëllohet vdekja e ashpër. 
e zogjve moçalorë në ajrin e fishkët, 
vajin e foshnjeve të posalindur. 


Në lëmyshkun e butë, me mundim 
. shkëlqen guri zverdhak: 

rrjedh mbi ujë 

një rrënjë e mbytur, 

një gjeth ende i blertë 

i tepërt në tokë. 

SARDENJA 


Në orët mëngjesore përbri hënës së ndezur, 
porsa të lutesh. dënes 
uji qiellor. 


Në grykën tjetër 
me dhembje merr frymë 
bërthama në klithmën e pulëbardhave. 


Origjinë të njëjtë kemi: 
dhe ujdhesari i vjetër, 
shiko, gjurmon një sy të humbur 
në ballin e tij, shporuar me heshtë, 
.. dhe dorën provon 

mjeshtri në gjuajtjen e shkëmbit. 


Granit i derdhur nga rrezja, 
ujëra që me ëndërr të rëndë 
piqen në kripë. 


Hiri më ka tretur: 

dhe këtu kam gjetur shenjën 

e internimit të shkretë 

që shfaqet i butë 

në emrat nga kujtimi: çiçibunë 
prej bucave të tokës së papunuar, 
në eshtrat shkëmborë 

në kon të prerë. 


Shkretëtirë e kaueshme: në zemër luan 
madhësia e brigjeve të barit të ri, 


mdërsa era e lehtë motërsisht 
ngushëllon dashurinë. 

NË DRITËN E QIEJVE 


Prej kënete po çohen mjegulla të bekuara — 
do të vdesë edhe flaka 
në zemërn e gurëzuar. 


Rini e dashur: është vonë 

Dhe mund të dashuroj gjithçka tokësore 
në dritën e qiejve në errësirën e erës: 
dhe, mbi çdo gjasmë, gruaja 

që m”erdh s'është moti, 

në buzëqeshjen e saj pasqyrohem, 

grishte dashurinë, shëndetin e saj verdhak. 


Në vetmi i tregova vetes 

numrat e humbur të mirësisë dhe ditët, 
shkëlqimet në fërfllazën e largët, 
shushurimën e ujërave dhe të barërave. 


Në ishullin e vdekur, 

i harruar prej çdo zemre 
që pat dëgjuar zërin tim — 
mund të mbes i murosur. 

DREJT VDEKJES 


Drunjtë e kaltërt 
atje ku shpërngulet tingulli më i rëndë — 
lind dëshira për shira të rinj. 


Në degëzë 
luhatet drita 
në dasmë me ajrin, 


Drejt vdekjes, 
ja dhe unë, i frikësuar 
nga dashuria. 

SORRA E VDEKUR 


Në kanetën e nxehtë, mbërthyer për balte, 
e dashur për insekte, në mua lëngon 
sorra e vdekur. “ 


Brengosem në dritë dhe zë: 

i rrahur në jehonat e kobshme 
kohë pas kohe angullon 

një frymëmarrje e harruar. 
Kini mëshirë, që të mos mbes 
pa zë dhe formë 

në kujtim, një ditë. 

GURORJA 


Fjalë hijesh dhe gjethe, 
të braktisur nëpër bar 
puthen të vdekurit. 


Po dëgjoj: të vdekurve natën e mirë, 
mua pasqyrën e varreve, 
gurore më e blertë se limoni, 


Humnera e kripës së kristaltë, 
lumi, emri i tij grek 
është varg, kur e shqipton, i butë. 

RROKJE PËR ERATON 


Kah ti po priret zemra e vetmuar, 
mërgimi i ndjenjave të errëta: 

në të po ndërrohet dhe dashurohet 
ajo, që dikur jona ish, 

e tash është varrosur në errësirë. 


Rrezet gjysmërrethore po të shkëlqejnë 
në fytyrë, e ti po më dukesh 

në kohën e gjakimit të trishtueshëm 
dhe po zbehem për ty, ndërsa goja 

nuk po arrin deri te drita e buzëqeshjes. 


Dëshiroj të të kem, e po të humbas 
dhe nuk ankohem: ende të Shquan 
bukuri'e palëvizshme në butës 


pr e inë ëndërrimtare: 
qetësia e vdekjes gëzim i mbr 


amë. 

ANAPI IM 


Nëpër zallishte zhurmon uji, 
Anapi im. Në kujtim gjëmon 
mbi vuajtje 

oshëtimë e madhe. 


I afrohet bregut 

pas lojës me zotëra, 

një kurm i njomë: 

ka fytyrë të paqëndrueshme, 
me largimin e dritës në kërcinj 
ngjallet një grimë bimësia. 


I përkulur mbi tharme të thella 
duroi çdo ndryshim, 
e bart ai vetë vdekjen në mungullimin dasmor. 


— Çka ke bërë me baticat e gjakut, 
Hy2 — Gjatë kthimit 

kot në atë kurm, 

natë dhe valë yjesh. 


Fara shterpe ëmbël qesh. 
Zbriti në harresë 

dhe rri në errësirë barërash: 

e dashura është hije që përgjon 
në brinjën e tij. 

Gjallesat e buta, 

bebëzat e syrit të ajrit, 

pijnë në errësirë. 

Poezi të reja, 1942 





TASH QË PO ZBARDH DITA 


Nata është në të sosur dhe hëna 
shkrihet dalëngadalë në qiellin e qetë, 
perëndon në vija të ujit. 


E kështu kaloj shtatorin në këtë dhe 
fushash, e livadhet janë të gjelbëruara 
sikur ndër lugina të jugut kah pranvera. 
Unë u largova prej shokëve 

dhe e fsheha zemrën brenda mureve të vjetra 
që të jem vetëm për të kujtuar. 

Sa larg je, shumë më lar sa e 
tash qe po zbardh dita 8 se hëna e qiellit, 
e rrugës trokllon thundra e kuajve. 

SHKRUAR, NDOSHTA, 
MBI NDONJË VARR 


Këtu, braktisur nga të gjithë, dielli 
po lëshon rrezet mbi flokun tënd 

e ne të vdekurve na mba mend prej 
së, kaçubës së vet. 
Sirena po ulërin thellë 
për alarm në rrafshin e Lombardisë. 
Ende shqetësim në tokë... 

TOKA IME ËSHTË ITALIA 


Toka ime është Italia, o armik 
dhe unë këndoj popullin e saj 
mbuluar me ushëtimën e detit të saj, 

pikëllimin e ndritur të nënave, këndoj 


jetën e Saj.sa 


i huaj, 
dhe vajin 

KOMEDI GËZIMI 


Atje ku pemët 

e bëjnë mbrëmjen edhe më të shëmtuar, 
u zhduk 

hapi yt i mbramë 

që dukej si iu'e 

duke qëndruar në fatumin e vet. 


Ndiesive tua u kërkon ndonjë arsye, 
në jetën tënde sprovon qetësinë. 
Mua po më zbulon fatumin tjetër 
koha e kristaltë. Po dhemb 

si vdekja, bukuria tashmë në fytyrat 
-e tjera të flakës. 

Kam humbur çdo pafajësi, 

edhe këtë zë — 

komedi gëzimi. 


al 


KUAJT E HËNËS DHE TË VULLKANIT 
Bijës sime 


Ishujt ku pata banuar 
të blertë në detin e palëvizshëm. 


algje të djegura, fosile detesh, 
nëpër brigjet e hënës vrapojnë 
kuajt e hënës dhe të vullkanit. 


Në kohën e shembjeve, 

gjethet dhe kojrilat sulmojnë ajrin: 
në vërshimin e dritës shkëlqejnë 
qiejt e shpeshtë: 


Pëllumbat fluturojnë 
prej krahëve lakuriq të djaloshit. 


Këtu është mbarimi i botës: 
me mundim dhe gjak 
po krijoj burgun tim. 


Për ty do të hudhem 
nën këmbën e tjetërkujt 
që të zbus zemrën time. 


E përzënë prej njerëzve 

shtrihet në shkëlqimin e dritës 
fëmija me dorë të hapur 

në brigjet e pemëve dhe të lumenjve: 


Aty gurorja dhe portokalli grek 
i frytshëm për shkak të këngës 
dasmore të zotrave, 

RRUGA AGRIGENTUM 


Më kujtohet er'e ndezur 

në jele të kuajve të prirur 

për vrapim kryq e tërthor fushoreve, 

ajo erë që po përlyen e gërryen 

tokën ranore. 

Shpirt i moçëm, kthe te ajo erë, 
kundërmo myshqet e njoma që mbulojnë 
lugajat gjigante të tokës prej qielli. 

Ke mbetur vetëm në hapësirët 

Edhe më e dëshpëruar. A po e dëgjon kumbimin 
që po largohet kah deti 

ku po rrëshqet Hesperi mëngjesor, 
marranzano pikëllueshëm dridhet 

më gabzherrin e vozitësit që sërish po ngjitet 
kah bregu i ndritur prej hënës 

nëpër fërshëllimë ullinjsh. 

Ç'DO, BARI RREZESH”7 


Është kjo një thirrje e lashtë 

e bririt baritor, ashpërsi mbi cjep 
të bardhë nga leskra gjarpërinjsh. Ndoshta 

atij po i përtërihet forca nga rrafshnalta Acquavive: 
Platana dhe rrokullisje guacash 

nën ujë mes këmbëve të një çuni 

rrugë ullinjsh. Ndoshta po i ndihmon tokës 

që ta thejë erën e të burgosurit dhe ta 

shndërrojë në dritë jehonën që po shembet. 

Ç'do, bari rrezesh” Mos po i ngrish të vdekurit. 

Këtë nuk po e ndiejmë, po shndrit bash 


kë me detin, 
nga britm”e thellë e peshhkatarëve që 


po tërheqin rrjetat. 

Për çdo ditë, 1947 


LETËR 


Kjo qetësi e palëvizshme, 

kjo erë e shkujdesur që po rrëshqet 

ulët nëpër gjethe të vdekura ose ngjitet 

deri te lufta e flamujve të huaj... 

ndoshta dëshiron të të thotë fjalën 

para se të mbyllet përsëri dita 

përmbi një ditë tjetër, ndoshta plogështi, 

e keqja jonë... Jeta 

s'është në këtë të tmerrshme, të rrahur të qetë 
zemre, s'është mëshirë, s'është 

pra lojë gjaku ku vdekja gjendet 

në lulëzim. Gazela ime e dashur, 

më kujtohesh në atë rrufe të djegur 

në mur shporuar me shrapnel. 

Ndoshta as vdekja s'i ngushëllon 

më të gjallët, vdekja për arsye të dashurisë. 

BORA 


Po lëshohet mbrëmja: prapë po largoheni : 

o fytyra të dashura të tokës, ee ësh 
kafshëve, gjindjes së gjorë të mbuluar 

me batanija ushtarësh, nënave 

me bark të tharë prej lotëve. 

Dhe bora po na shndrit 

sikundër rrezet e hënës. Ah, ata të 2 : 
ballit, mëshoni deri në e: “ë vdekur, Mëshoni 
Le të klithë së paku dikush në vuajtje 

në këtë rreth të bardhë të të varrosurve. 

MILANO, GUSHT 1943 


Kot kërkon nëpër pluhur, 

dorë e shkretë, qyteti është i vdekur. 

I vdekur është: qe dëgjuar gjëmimi i mbramë 
në zemër të Naviglias. Dhe bilbili 

pat rënë nga antena e lartë e kuvendit, 
ku këndonte para agimit. 

Mos ndreqni puse nëpër oborre: 

të gjallët më s'janë të etshëm. 

Mos i prekni të vdekurit, ashtu të kuq, 
ashtu mendjelartë: 

lërini në tokën e shtëpive të tyre: 
Qyteti është i vdekur, i vdekur është. 


47 





ELEGJI 


O kasnec i ngrirë i natës, 

iu ktheve i ndritur dritareve 

të shtëpive të shkatërruara për të i 
varret e panjohura, Bi rje pë 
që po madhërohet. Këtu pushon 

ëndrra jonë. Dhe i vetmuar nisesh 

kah veriu, ku çdo gjë vrapon 

pa dritë kah vdekja dhe ti — 
kundërshton. 

NJERII KOHËS SIME 


Ende ke mbetur ai i gurit dhe i hobes, 
njeri i kohës sime. Ti ishe në aeroplan, 
me flatra dëmtuese, me mjete që mbjellin vdekjen, 
— të kam parë-brenda qerres së zjarrtë, ti ke rrotat 
e mundimit dhe brengat. Të kam parë: ishe ti lakmues 
sodumjesh 
me dijen tënde të përpiktë, pa dashuri, pa pot. E 
prapëseprapë 
ke vrarë si gjithmonë, ashtu si vranë etërit, si vranë 
shtazët 
kur të parën herë të parë 
E ky gjak kundërmon edhe sot si në ditën 
kur vëllai vëllait i tha: 
,Ëja të dalim në fushë”. E ajo e ftohtë, 
e pashuar erdhi gjer te ti, brenda ditës. 


Harroni, bij, retë e mbarsura me gjak, 

ngjituni sipër tokës harroni etërit tuaj, 

varret e tyre po mbyten në pluhur 

dhe zogj të zezë, e erërat po ia mbulojnë zemrën. 

PËR ÇDO DITË 


Për çdo ditë: fjalë të mallkuara, gjak 

dhe ar. Ju njoh ju, të ngjashëm me mua, 0 

përbindsha toke. Me thumbimin tuaj 

mbaroi mëshira dhe... 

Dhe nuk mund më të kthehem në parajsën 
a time 

Do të ngremë varre deri te brigjet e detit, 

në fushat e kositura, 

por jo sarkofag heronjsh. 

Shpesh luajti vdekja me ne: 

në ajër qe dëgjuar përplasja e gjetheve, 

si pula e kënetave në erën e veriut 

kur çohej prej are. 

MURI 


Në murin e stadiumit 

nëpër plasa dhe balluke barërash 
të varur, 

rrufeshëm gapërrojnë hardhucat: 

bretkoca po kthehet në vijën e ujit, 

psalmi te netët e largëta nga 

fshati. Ty të kujtohet ky vend 

kur ylli i madh përshëndeti 

ardhjen tonë të hijeve. E dashur, 

shumë kohë është tretur me gjethe, 

në lumenjtë e tokës shumë gjak. 

ENGJULLI 


.Po fle engjulli mbi trëndafil ajri 
i bardhë, 

e të bukurat duar të kryqëzuara 
i mban në prehër, 


9 


Zëri im ia nxjerr gjumin 

e më buzëqesh, 

e mollëzën e faqes së njomë 
e resh me aromë lulesh. 


Këndo: një mall qielli agimor 
ma le në zemër. 

Engjulli është imi: 

Unë e zotëroj: të akullt. 

Jeta nuk është ëndërr, 1949 


VAJI PËR JUGUN 


Hëna e kuqe, era dhe ngjyra jote 
€ gruas nga Veriu, gjerësi bore... 
Tash zemrën e kam në këto livadhe, 
në këto ujëra që po'i mbulon mjegulla. 
E kam harruar detin, guacën 
të cilës i bien barinjtë sicilianë, 
kanconetën e karrocave rrugëve 
ku dridhen çiçibanosët në tymin e 
stërnishtës: 
për shkak të tokave dhe lumenjve të Lombardisë 
e kam harruar edhe fluturimin e sorrave dhe të 
mi 
në ajrin e rafshnaltave të blerta. 
Dhe askush më nuk mund të më çojë në Jug. 

O, Jugu tash është i lodhur nga zvarrisja 
e të vdekurve drejt brigjeve të kënetave malarike, 
i lodhur nga vetmia, i rraskapitur prej prangave, 
edhe gojën e ka të lodhur 
nga sharjet e të gjitha farëve 
që bërtisnin vdekje me jehonën e pusave 
të tij 
e gjakun ia patën thithur nga zemra. 
Dhe fëmijët po kthehen në brigje, 
po i ndërsejnë kuajt nën qiellin me yje, 
po hanë lule drizash të butë nëpër fushën e 
vrapimit, 
lule sërish të kuqe, ende të kuqe, ende të kuqe. 
Dhe askush më nuk mund të më çojë në Jug. 


Dhe kjo mbrëmje plot acar 

është jona, dhe këtu po ta përsëris 
kontrapunktin tim të pakuptimtë 

të butësisë dhe të urrejtjes, 

vajin e dashurisë pa dashuri. jë 

NGJYRA E SHIUT DHE E HEKURIT 


Ke folur: vdekje, qetësi, vetimi, 

dhe jeta si dashuria. Fjalë 

shembëlltyrash tona të paqëndrueshme. 

Dhe era çohej e lehtë për çdo mëngjes 

dhe koha me ngjyrën e shiut dhe të hekurit 
ka kaluar mbi gurë, 

mbi përshpëritjen e prridhur ne të mallkuarve. 

EPITAF PËR BICE DONETTIN”) 


Me sy në shi dhe hije nate 

atje, në fushën pesëmbëdhjetë në Musocco, 

është gruaja Emiliana të cilën e desha 

në kohën e pikëllueshme të rinisë sime. 

Pak kohë më parë vdekja luajti me të 

deri sa shikonte se si era vjeshtake 

po lëkundte degë e gjethe 

prej shtëpisë së përhimtë në paralagje. 

Fytyra e saj ende është e gjallë, 

si në ditët e fëmijërisë 

kur qerrja lëshonte flakë përmbrapa. 

O ti që po kalon, i tërhequr nga të vdekurit 

e tjerë, 

afër varrit njëmbëdhjetë, gjashtëdhjetë, 

ndalu pakëz dhe përshëndete atë 

që kurrë s'u ankua për njerinë 

të ndalur këtu, i urrejtur, me 

vargjet e veta, 

një në mesin e shumë krijuesve të 
ëndërrimeve, 


“) Bice Donetti: është e dashura e parë e 


së k së BË poetit, e njëkohë- 
sisht edhe bashkëshortja e tij e parë. 

ETËR NËNËS 


Mater dulcissima””), tash po zbret mjegulla 

e Naviglios hutueshëm po rraset në liman, 

pemët po i mbulon uji, po i djeg bora, 

s'jam i pikëlluar në Veri: porasi qetë 

nuk jam, prej askujt s'pres ndjesë, 

shumëkush m'i ka borxh lotët 

si njeriu njeriut. E di se nuk je mirë, jeton 

si çdo nënë poeti: nevojtare dhe e drejtë, plot dashuri 
ndaj fëmijëve të mërguar. Qe, pra, sot 

po të shkruaj. ,— Më në fund, do thuash, dy fjalë 

nga ai djaloshi që iku natën me një setër të shkurtër 

dhe me pak vargje ndër xhepa. Të mjerin, do ta mbysin 
ndokund një ditë. — ” 

Më kujtohet, me të vërtetë, u nisa nga ai stacion i përhimtë 
i trenave të ngadalshëm që bartnin bajame e portokalle 
në grykën e Imerës, lumë me plot laraska, 

kripëra e eukalipte. Dhe tash të falënderoj me gjithë zemër 
për ironinë që ma mbolle në buzët e mia,e butësi jotja. 
Mos u mërzit nëse tash derdh ndonjë pikë lot për ty, 
për të gjithë ata që si ti presin 

dhe s'dinë se ç'presin. O vdekje fisnike, 

mos e prek rektimën e orës në kuzhinë, 

tërë fëmijëria ime ka kaluar në zmaltimin 

e akrepave të saj, në ato lule të ngjyrosura: g R 
mos i prek duart,jmos e prek zemrën e njerëzve në moshë. 
Mos po përgjigjet ndokush” O vdekje e mëshirskme, 


j I tumirë, e dashur, lamtumirë, 
Dë Da i dulcissima mater. 


” 


t) latinisht: fort e dashura nënë 

Jap dhe kam, 1967 


QETËSIA NUK MË MASHTRON 


Të rënat joritmike 

të këmbanave të Shën Simbplicianit 
grumbullohen në qelqin e dritares sime. 
Zëri s'jehon, shndërrohet në rreth të 
tejdukshëm, më përkujton emrin tim. 
Shkruaj fjalë dhe antologji, mundohem 

të vizatoj marrëdhëniet e mundshme 

mes jetës dhe vdekjes. E tashmja është jashtë 
meje dhe mund të më përfshijë vetëm pjesërisht. 
Qetsia nuk mi mashtron, formula është 
abstrakte. Ajo që duhet të vijë është këtu. 
Dhe për ty, dashuri, 

ardhmëria do të ketë oshëtimën 

që nuk do ta dëgjoj unë — 

ajo vezullon 

si insekt i tokës. 

ASGJË S'KAM HUMBUR 


Ende jam këtu e djelli po 

zhduket pas shpine si skifter, ndërsa 
toka përsërit zërin tim në tëndin. 
Dhe prapë po fillon kohë e ndritur 

në syrin-zbulues drite. 

Asgjë s'kam humbur. 

Të humbësh diçka do të thotë të 
shkosh matanë diagramit qiellor 
nëpër lëvizje ëndrrash, 

me lumë plot gjethe. 

USHTARËT QAJNË NATËN 


As kryqi as fëmijëria 

as çekani i Golgotës as kujtimi 

engjëllor nuk mund të zhdukin luftën. 
Ushtarët qajnë natën 

para vdekjes, janë të qëndrueshëm, u bien 
para këmbëve fjalëve që patën mësuar 
nën armën e jetës. 

Shifrat që puthin, ushtarë, 

janë thyerje të paemër lotësh. 

JAP DHE KAM 


Asgjë nuk po më jep, nuk po më jep asgjë 

ti që po më dëgjon. Gjaku i luftërave 

është tharë, 

përbuzja është dëshirë e pastër 

që nuk shkakton kurrfarë shenje 

në mendjen e njeriut, 

jashtë çastit të mëshirës. 

JAP DHE KAM. Në zërin tim është 

një farë shenje e gjeometrisë së gjallë, 

e në tëndin, stridh'e vdekur SON 


me vajtim të përmortshëm. “6 ÇEK 

PASTHËNIE 


Salvatore Quasimodo është fenomen poetik autentik na- 
cional dhe kozmopolit: është personalitet i rrallë poetik i she- 
kullit tonë. Si e dimë edhe nga historia e letërsisë së sotme 
italiane, me Ungarettin dhe Montalen mbyllet një epokë e poe- 
zisë italiane, ndërsa me Quasimodon hapet epoka tjetër, e re, 
jo vetëm e poezisë italiane e NOVOCENTOS, por përgjithësi: 
sht. Edhe në periudhën e re, të themi në prakun e Luftës së 
Dytë Botërore si dhe në vallen e saj të vdekjes, Quasimodo 
shuk kërkoi të vërtetën e vet në ngjyrën e ditës, por atë e 


shpjegoi përmes realitetit, të vërtetës së vet dhe rreth tij” — 
pohon Carlo BO. 


,Për çdo ditë fjalë të mallkuara, gjak 

dhe ar. Ju njok ju, të ngjashëm me mua, 0 
përbindësha toke. Me thumbimin tuaj 
mbaroi mëshira dhe... 

Shpesh ka luajtur vdekja me ne” 


(PËR ÇDO DITË) 


Quasimodo ka botuar një sërë veprash poetike, ato janë 
në njëfarë mënyre vazhdim dhe plotësim i njëra-tjetrës, ato 
nuk përsërisin njëra-tjetrën, nuk i ngjajnë njëra-tjetrës as ior- 
malisht, secila ka një horizont të veçantë motivesh dhe ref- 
Jektojnë qëndrime ideo-emosionale ndaj aspektesh të caktuara 

të realitetit. Duke lexuar vjershat e vëllimeve poetike të 
tij, fiton përshtypjen se Quasimodo, si poet dhe njeri, e njeh 
jetën dhe e do atë. Me një dashuri dhe forcë të madhe poetike 
ka shprehur botën e pasur e interesante të njeriut të sotëm, 
portreti i të cilit është vizatuar me ngjyra të forta dramatike, 
por edhe me tone të ndezura lirike të dashurisë për botën dhe 
jetën. Quasimodo gjendej gjithnjë në kontakt me jetën bashkë- 
kohore, me ngjarjet e ndryshme të kohës dhe të hapësirës, ku 
edhe ai vetë jetonte si soon politicion dhe logicon. Ai e ndjeu 
shumë mirë pulsin dhe ,trokun” e kohës, progresin dhe regre- 
sin e njeriut — të njerëzimit. Kësodore ai, duke thyer rrethin 
e hermetikëve mandarinë dhe, i influencuar nga lirika e lashtë 
greke, solli në poezinë bashkëkohëse, përveç , kontaktit të poe- 
tit me jetën bashkëkohëse”, edhe thjeshtësinë e preokupimeve 
lirike. Përkundër KEugenio Montales që anon drejt thellësisë 
së domëthënies, Quasimodo praktikoi edhe thjeshtësinë e shpre- 
hjes lirike, ndërsa Giuseppe Ungaretti, me lirizmin e tij të kon- 
densuar, e çliroi poezinë nga apoezia retorike. Megjithatë këta 
tre poetë, ky trinom i shquar poetësh, kishin diçka të përba- 
shkët: kontaktin me jetën bashkëkohëse. Por, më së miri, 
kjo është manifestuar në poetikën e Quasimodës i cili më tepër 
e donte: ndarjen, shkrirjen dhe përsëri bashkimin. Ai krijoi be 
simin se njeriu është pjesë fundamentale e botës dhe natyrës, 
se shqiset dhe veset e tij mund të çlirohen mu në të, edhepse, 
ndoshta, me vështirësi. Përmes poetikës së tij ai foli dhe kën- 
doi për shumë të vërteta — edhe për gjakderdhjen. Njeriu i 
Quasimodos është me dije të përpikët”, ai është edhe lakmues 
sodumjesh, por, edhe si i tillë, ai ka vrarë ashtu si kanë vrarë 


etërit, ashtu si vranë shtazët. Dhe ja pra gjakderdhje sot dhe 
atëherë, por: 


SË Ky gjak erëson edhe sot si në ditën 
kur vëllai vëllait i tha: 


vEJja të dalim në fushë”. E qajo e ftohtë 
e pashuar erdh gjer te ti, brenda ditës” 


(NJERIU I KOHËS SIME) 
64 


Këtu poeti, natyrisht, na e përkujton Kainin biblik, i cili, 
duke i thënë vëllait ,,Eja t'dalim në fushë”, e mbyti atë. Kush2 
Vetë Kaini. Kët Vëllain e vet, Abelin e pafajshëm. Por, mje- 
risht, vrasje të tilla kemi edhe sot kudo në botë, madje edhe 


këtu. E poeti Quasimodo u drejtohet vrasësve si Kaini dhe të 
tjerëve: E 


“Harroni, bij retë e mbarsura me gjak, 

ngjituni sipër tokës, harroni etërit tuaj, 

varret e tyre po mbyten në pluhur 

dhe zogj të zezë, e erërat po ia mbulojnë Zemrën” 


(NJERIU 1 KOHËS SIME) 


Që heret Quasimodo e pat kuptuar rolin dhe rëndësinë e poe- 
zisë. Në një ligjëratë që pat mbajtur më 1946, ai pat theksuar 
rolin dhe primaritetin e poezisë duke thënë se detyra e saj 
është edhe të edukojë njerinë. Po këtë mendim, ai e pat veri- 
fikuar pas katër vitesh duke shkruar: ,,Të edukuarit e njeriut 
nuk qëndron vetëm në të edukuarit e njeriut në pikëpamje mo- 
rale, por edhe në pikëpamje estetike. Gjithmonë po gjakojmë 
që t'i caktojmë fushat e ndryshme të poetikave, ndërsa ato më 
të rëndësishmet janë distancuar nga vlerat formale për të gje- 
tur, përmes njeriut, shpjegimin e botës. Ndjenja e njeriut, gja- 
kimi i tij për liri dhe dalja nga vetmia: këto janë përmbajtjet 
e reja”. Në këtë kuptim, pra, poezia bashkëkohëse, përmes per- 
sonalitetit të fuqishëm poetik të Quasimodos, merr ato vlerat 
e theksuara vizuele, ndërsa më vonë, pohon kuazimodologu 
Ruggero Jakobbi, ajo bëhet më e sinqertë, më e qartë: ndaj 
njeriut, ndaj shoqërisë dhe historisë. Si poet Quasimodo ka 
projektuar dhe trajtuar, me dorë të sigurt, tema të ndryshme 
në indin e madh filozofik: kurdoherë ka hedhur një vështrim 
të ri, i ka parë fenomenet nga një kënd i ri vështrimi të një 
njeriu modern. Kësodore ai i ka siguruar poetikës së vet atë 
freskinë e poezisë së vërtetë, brishtësinë e ndjenjave dhe të 
frymëzimit si dhe larminë e figuracionit. Poetika e tij mbetet 

kurdoherë si një shprehje e vërtetë e një bote të tërë. Këtë ai 
e ka bërë me një arsenal të tërë mjetesh artistike. .. 

Duke u nisur nga fakti se gjer më sot na ka munguar një 
përmbledhje e këtillë vjershash të Quasidomos, i hymë punës 
së mundishme për të plotësuar këtë mungesë të ndjeshme. Na 
pëlqen të theksojmë edhe njëherë se, si thotë edhe kritiku i 
njohur francez S$. Foshro, poezia, më shumë se kurdoherë gjer 
më tani, ka nevojë për kontakte permanente të krijuesve në 
kushtet e sotme. Sot poetët kanë nevojë jetësore për kontakte 
me poezi të tjera, me poezi popujsh të tjerë. Përmbledhja si 
kjo, besojmë, bën të mundshme që, poeti Quasimodo që foli 
dhe shkroi italisht, që ishte nga një mes specifik shoqëror, që 
kishte botën e vet të të menduarit, të komunikojë, në mënyrë 
ideale, me poetët që flasin dhe shkruajnë shqip. 


Isak Ahmeti 


SHËNIME PËR AUTORIN 


Salvatore Quasimodo lindi në Sirakuzë më 1901 ndërsa 
vdiq në Amalfi në gjysmën e dytë të qershorit të vitit 1968. 
Ridhte prej një familjeje të varfër. Studimet i kreu me vështi- 
rësi të mëdha, duke qëndruar njëkohësisht edhe si nëpunës në 
një zyrë të vogël shtetërore. Prej Sicilisë kalon më parë në Romë 
e në Firencë, e pastaj zë vend në Milano, ku trupi i tij më vonë, 
u soll për varrim. 

Krijimet poetike i publikoi së pari në vëllimin ,,Acque e 
terre” (Ujëra e toka), 1930. Mandej botoi edhe vëllimet e tjera 
si: 

1. OBOE SOMMERSO (Oboe e fundosur), 1932, 

2. ODARE DI EUCALYPTUS E ALTRI VERSI (Ere eukali- 
ptusit dhe vargje të tjera), 1933, 

3. ERATO E APOLLION (Erato dhe Apollioni), 1936, 

4. POESIE (Poezi), 1938, 

5. ED E SUBITO SERA (Dhe mbrëmja është këtu), 1942, 

6. GORNO DOPO GIORNO (Për çdo ditë), 1947, 

7, LA VITA NON E SOGNO (Jeta nuk është ëndërr), 1949, 

8. IL FALSO E VERO VERDE (GGjelbërim fals e i vërtetë), 
1955, etj. 

Bashkë me Ungarettin e me Montalen, Quasimodo konsi- 
derohet si poet i shquar i frymës së kohëve të reja. Ai kurrë 
S'e harroi vendlindjen: Sicilinë. Ajo, Sicilia, zemër e Mesdheut, 
trevë ku, në rrjedhë të moteve kanë lulëzuar qytetërime të ndryshme 

i dhuroi frymëzimet më të fuqishme. Quasimodo është poet zë. 
madh, fitues i Çmimit Nobël më 1959. Në poezinë e tij shkëqen 
trilli i fortë poetik. Ai i këndoi me një forcë të rrallë poetike 
Sicilisë, dashurisë, lansimit të njeriut në kozmos, mërgimit të 
ashpër, intimitetit që hasi në Lombardi, luftës, violencës, hesh- 
tjes nga e cila lindin rrokje të përgjakshme — R. Jakobbi. 
Quasimodo ishte njohës i thellë dhe përkthyes i talentuar i liri- 
kës greke dhe romake. Me sukses e ka përkthyer edhe Shek- 
spirin, T. Arghezin, etj. 

Quasidomo ka qenë njohës i mirë edhe i lirikës shqipe. 
Kjo vërehet edhe në vështrimin e tij të botuar në: ORE (Nr. 25. 
Nuova Serie-5 Septtembre 1963, fq. 28), ku bën fjalë mbi lirikët 
shqiptarë të përfaqësuar në vëllimin: ANTOLOGIA DELLA LI- 
RICA ALBANESE, Milano 19631. Quasimodo shkroi, pos tjerash, 
edhe mbi fazat e ndryshme të zhvillimit historik të poezisë 
shqiptare. 

1. Macri Oreste: Caratteri e figure della poesia italiana 


conlemporanea (Tiparet dhe figurat e poezisë bashkëkohovre ita- 
liane), Firenze, 1956. 


2. Spagnoletti, Giacinto: Poesia italiana contem- 
poranea (sesta edizione) — Poezia italiane bashkëkohore (botim 
i gjashtë), Bologna, 1964. 


3. Quasimodo, Salvatore: Diskorso sulla poesia 
(Ligjëratë mbi poezinë), Milano, 1969. 


— Poesia italiana del dopoguerra (Poezia italiane e paslu- 
ftës) Milano, 1958. 

— Acque e terre (Ujëra dhe toka), 1930. 

— Oboe sommerso (Oboe e fundosur), 1932. 

— Erato e Apollion (Erato dhe Apollioni), 1936. 

— Nuove poesie (Poezi të reja), 1942. 

— Giorno dopo giorno (Për çdo ditë), 1947 

— La vita non € sogno (Jeta nuk është ëndërr), 1949. 

— Dare e avere (Jap dhe kam), 1967. 

PËRMBAJTJA 


Shigjetarët toskanë 


UJËRAT DHE TOKA 


Dhe mbrëmja është këtu 
Erë në Tindari 

Dita po soset 

Hapësira 

Dimri i lashtë 

Trungu 


OBOE E FUNDOSUR 


Tokës sime 

Vaji i françeskanit prej ikone 
Vjeshtë DI ër të 
Netët 


Atje ku 'të v vdekurit syçelur pushojnë I 


Oboe e fundosur 

Pa kujtim në vdekje 
Dita ime e duresës 
Dremisin malet 

Ma jep ditën time . 
Dhembja po më shtohet ' 
Eukalipti : 8 8 
Fashë më e vogël 


ERATO DHE APOLLIONI 


Shpesh një breg 
Kënga e Apollionit 
Ishulli i Odiseut 
Kriporja në dimër 
Sardenja A 

Në dritën e qiejve 

Drejt vdekjes Së Ke në Në 
Sorra e vdekur 6 i 
Gurorja 

Rrokje për eraton 

Anapi im 


POEZI TË REJA 
Tash që po zbardh dita 


Shkruar, ndoshta, mbi ndonjë varr 


Toka ime është Italia 

Komedi gëzimi s 

Kuajt e hënës dhe të vullkanit 
Rruga Agrigentum “ ë 
Ç'do, bari rrezesh 


PËR ÇDO DITË 


Letër 

Bora K 

Milano, gusht 1943 
Elegji : s 
Njeri i kohës sime 
Për çdo ditë 

Muri E 

Engjulli 


JETA NUK ËSHTË ËNDËRR 


Vaji për jugun s 
Ngjyra e shiut dhe e hekurit 
Epitaf për Bice Donettin 
Letër nënës KOS ë 


JAP DHE KAM 


Qetësia nuk më mashtron 
Asgjë s'kam humbur 
Ushtarët qajnë natën 

Jap dhe kam 


PASTHËNIE SË 
SHËNIM PËR AUTORIN 
VEPRA TË KONSULTURA 

